open-index/open-wikipedia-markdown huggingface dataset:
Arjan Kallço

**Arjan Kallço** lindi në vitin 1967 në qytetin e Korçës. Pasi kreu shkollën e mesme në gjimnazin “Raqi Qirinxhi” ndoqi studimet e larta në degën e Gjuhës italiane, në UT, në vitet 1986-1990. Punon si mësues në shkolla të Korçës dhe pedagog i jashtëm në Universitetin “F. S. Noli”. Pasioni i tij janë poezia dhe përkthimi. Ka botuar librin me përkthime “Proverba të gjuhës italiane” si dhe librin me poezi “Poezi italiane për dashurinë” me 37 autorë. Boton vazhdimisht në faqet e internetit të Klubit Italian të Poetëve duke marrë pjesë dhe në konkurrimet e përmuajshme që zhvillohen në Itali. Bashkëpunon me poeten italiane Gabriela Gruber për të nxitur tek të rinjtë pasionin për poezinë nëpërmjet pjesëmarrjes në konkurset e klubit “Poezi dhe solidaritet”. Boton dhe në revistën “Poeteka” dhe në gazetën “Albania Press” që botohen në Greqi. Nje prej poezive te tij: 

Arjan Th. Kallço – Korçë

GJURMË
Gjurmë të panumërta
mbi rërën e lagur nga vjeshta
që ende nuk janë fshirë. Askush
nuk ia ka më ngenë plazheve
të braktisura ku tundimet e pashpirt
s’tërheqin më askënd.
Era duket se ka mbetur
diku e panisur, as deti dot
nuk i paska larë.
Dikur kam ecur edhe unë
mbi këtë rërë, kushedi
sa të tilla koha i ka fshirë!
Memece s’shqiptojnë më asnjë fjalë,
vetëm me kujtimet flasin, fort mirë
e dinë se në vargje jetojnë gjallë.
Të dy ne një ditë, Unë dhe Ti,
rruga në Ulqin do na sjellë, dakord
do të jenë të tjera gjurmë,
dy shpirtra në një, jo s’thjeshtohen,
shenjën e bëjnë më të thellë,
shumë…shumë…
Bardhyl Mezini

**Bardhyl Mezini** lindi në qytetin e Vlorës. Është diplomuar si zooteknik dhe e ka ushtruar këtë profesion në rrethin e Fierit. Prej vitit 2000 ka emigruar në ShBA (Michigan). Është anëtar i Shoqatës së shkrimtarëve Shqiptaro-Amerikanë.

Ka botuar librat me fabula : 
* Gomari refugjat 
* Parlamenti i Ezopit 
* Kohë dhelpërish

Është bashkautor në antologjinë “Perëndim i malluar”.
Bledi LLangozi

**Bledi LLangozi** lindi në Korçë me 14 shkurt 1979 në një familje intelektuale. Që në vogëli pasioni i tij ka qënë piktura dhe poezia. Ishte ne vazhdim te studimeve për pikturë në shkollën e mesme artistike “Tefta Tashko” kur në vitin 1993 së toku me familjen emigruan në Selanik të Greqisë. Këtu krahas studimeve në shkollën e mesme, vazhdoi studimet në një shkollë private për pikturë. Me 26 korrik te vitit 1997, në bregdetin e Halkidhikisë, ku me një grup piktorësh kishte shkuar për pushime një javore, u nda krejt papritur nga jeta. Pas vdekjes së tij janë hapur tre ekspozita me punime në pikturë ku spikat talenti i tij dhe janë botuar vëllimet me poezi : “Si gjithmonë në shtegëtim”, “mall për nënën”, “ Ja ku po të shkruaj”, “Atë natë”.
Bujar Muçaj

**Bujar Muçaj** lindi në Aranitas të Mallakastrës më 22 mars 1959 dhe u rrit në qytetin e Patosit. Ka botuar për herë të parë në shtypin shqiptar ne vitin 1975. Në përgjithësi i ka tërhequr vëmendjen humori dhe satira. Është prezantuar mjaft herë nga Televizioni Shqiptar dhe media lokale. Ka fituar çmime në konkurset e zhvilluara në Fier dhe është fitues i dy çmimeve të para dhe të dyta të organizuara nga gazeta “Tribuna” dhe shoqata "Drita” si dhe nga shoqata “Nënë Tereza” në Greqi, ku punon e jeton. Ka botuar këto libra : ”Kur dhëmb jeta” nga shtëpia botuese “Gutenberg”, “Piruni dhe daullja” nga “Skënderbeg books”, “Miku nga Skandinavia” nga “Ymeraj”. “Drejt Evropës” dhe “Kur puqen huqet” nga “Diva”.
Diana Seitaj

**Diana Seitaj** ka lindur në Korçë, u rrit në një familje me ndjenjë të thellë atdhedashurie. Librat do të mbeten bashkudhëtarët e saja të përhershme. Në fillim të viteve 90-të, u vendos me familjen në Chicago (Illinois), ku banon edhe sot. Përjetimet e një emigrimi të vështirë, do të linin tek ajo gjurmët e veta. Mbi këtë sfond dhe shumë larg dashurisë se saj të përhershme për vlerat që kishte lënë pas, morën formë librat ; ”Pafajësia e Largimit”, një përmbledhje me poezi dhe prozë të shkurtër, më pas dy novelat, ”Në krahët e një ëndrre” dhe “Ishulli i palmave” e së fundi, novela ”Hija e vetes”.
Janaq Pani

**Janaq Pani** është nga Qeparoi dhe për shumë vite ka  ushtruar profesionin e gjeologut.  Pasioni i përhershëm i tij ka qenë letërsia, i angazhuar sidomos në fushën e letërsisë për fëmijë.  Në 35 vitet e fundit ka të botuara në Shqipëri 25 tituj libra për fëmije e të rinj.  Herë mbas here ka lëvruar edhe krijimtari për të rritur.
Materializmi

**Materializmi** është pikëpamje filozofike dhe ideore sipas të cilës materia është primare në çdo aspekt sidomos në aspektin ontologjik.  Materializmi është alternativë dhe e kundërta e idealizmit.  Ky i fundit në kundërshtim me materializmin, pohon se ideorja (qoftë në aspektin objektiv qoftë në aspektin subjektiv) është primare.

Materializmi pohon se thelbi i universumit është materialja. Pra materia është burim i çdo gjëje që na rrethon, dhe si konsekuencë e kësaj del se çdo gjë perceptive është materiale. Gjithashtu materializmi pohon se jashtë materies dhe pavarësisht nga materia nuk ekziston asgjë. Materia është baza e realitetit, dhe vet realiteti. 

Materializmi është i lidhur ngushtë me ateizmin. Kështu që të jesh materialist nënkupton në mënyrë indirekte apo direkte se je ateist.  Materializmi hedh poshtë çdo pikëpamje dhe mundësi të ekzistencës së ndonjë bote imateriale-transcendentale apo mbinatyrore. Kështu materialistët mohojnë ekzistencën e zotit apo çfarëdo entiteti tjetër mbinatyror, imaterial.  Megjithatë Baruh de Spinoza ishte filozof materialist, ai besonte në ekzistencën e zotit, por nuk e konceptonte zotin si një qenie mbinatyrore dhe imateriale, por natyrën dhe zotin i konsideronte identike.  Kjo pikëpamje sipas të cilës zoti dhe natyra janë një quhet panteizëm. 

Materialistët më të njohur në historinë e ideve filozofike janë : në antikitet Talesi, Anaksimeni, Herakliti, Demokriti, Epikuri, Lukreci etj ; në kohën e re ndër materialistët më të njohur janë : Tomas Hobsi, Frensis Bekoni, Baruh de Spinoza etj.  Ndërkohë në epokën bashkëkohore ndër materialistët më të njohur janë Ludvik Fojerbahu, Karl Marksi, Fridirich Englesi, Vladimir Iliq Lenini, Vitgenshtajni, Raselli etj.
Ylli Hoxhaj

Ylli Hoxhaj lindi në Xhanaj të Përmetit më 1942. 

Shkollën fillore  e bëri në  Mërtinj e uniken në Këlcyrë. Mësimet e mesme i përfundoi në pedagogjiken “Pandeli Sotiri” Gjirokastër. Është diplomuar  në Universitetin e Tiranës, në degën  gjuhë-letërsi. Ka punuar mësues në shkollat e mesme Përmet dhe Këlcyrë dhe për  disa vjet edhe në Kabinetin Pedagogjik të rrethit me detyrën  e metodistit dhe të drejtorit. Ka kualifikimin  pasuniversitar për pedagogji-psikologji. 

Shkruan poezi, studime letrare, pedagogjike e historike. Është autor i studimit pedagogjiko-sociologjik ”Profile” dhe i vëllimit poetik “Baladë pa mite.”  
*Ka botuar monografinë "Njeriu vlen aq sa i vlen puna që bën" dhe 
*vëllimin me tregime e novela "Deri te kloni i fjalës".
Thani Naqo

**Thani Naqo** ka lindur në vitin 1953, në Ziçisht të rrethit Korçë. Diplomuar ekonomist i lartë, ka mbaruar kursin pasuniversitar në Institutin e lartë të Arteve Tiranë në degën e skenarit kinematografik. Jeton në Florida të SHBA-së që nga viti 1997.

=Botimet=

Tregime e novela:

Shtëpia e përgjumur - 1977

Kabina e kuqe - 1985

Vatra njerëzore - 1987

Skenar i filmit artistik:

"Përsëri pranverë"

Roman "Përgjumje iluzionesh" - 2006

Libra me poezi:

Fate paralele - 2007

Çapkënët e mëhallave të botës - 2008

Simfonitë e stinëve - 2009
Rozi Theohari

**Rozi Theohari** i botoi vjershat dhe prozat e veta qysh në vitet ’60 në gazeta e revista të ndryshme si “Drita”, “Hosteni”, “Shqiptarja e re”, “Fatosi” etj. Ka lëvruar vjershat humoristike e tregimin humoristik si për të rriturit, ashtu dhe për fëmijet. Për lexuesin e rritur ka botuar disa libra: “Telashe nga emancipimi” (1969), “Në mungesë të gruas sime” (1973), “Shoku Ndriçim hapi kasafortën” (1977), “Pa diagnozë” (1978), “Teto Kalina” (1990). Në vitin 1987 ka shkruar skenarin e filmit artistik “Familja ime.” Për lexuesit e vegjël ka botuar dy përmbledhje me tregime.
Rozi emigroi ne Amerikë në vitin 1994 me familjen e saj. Përvec dy fakulteteve, atij Ekonomik dhe të Historisë e të Filologjisë, të kryera në Universitetin e Tiranës, në vitin 2000 ajo perfundoi me sukses e u diplomua nga North Shore Community College në Lynn, Mass, USA, në degën “Artet Liberale.” Emri i Rozi Theoharit u vendos në Librin e Nderit “The National Dean’s List”, 1997-1998, si studente e dalluar dhe e nderuar e kolegjeve amerikane. Që prej 13 vjetësh në Amerikë vazhdon të jetë anëtare e shoqërisë së nderit “Phi Theta Kappa”.
Në vitin 2002 ajo botoi në anglisht vellimin me poezi “Tëo Halves”, në vitin 2003 botoi në anglisht e shqip poemën “Rozafat”, në vitin 2004 romanin “Lajthitje dimërore”, në vitin 2005 librin “Mbi thinja fryn erë”, ne vitin 2006 librin publicistik “Jehona Skënderbegiane”, në vitin 2007 vëllimin poetik “Rozafa’s Tears On The River Drina” në tri gjuhë, anglisht, rumanisht dhe shqip, në vitin 2008 librin “Më shumë se një jetë”.
Rozi vazhdon një aktivitet të mirë letrar në USA. Ajo është anëtare e Shoqatës së shkrimtarëve shqiptaro-amerikanë dhe boton në revistën “Pena” të kësaj shoqate. Po ashtu, boton në gazetën shqiptaro-amerikane “Illyria” dhe në gazetat amerikane, si dhe merr pjesë në aktivitetet kulturore të shtetit të Massachusettsit etj.
Për vitin 2005 Rozi Theohari është nderuar nga Shoqata e shkrimtarëve shqiptaro-amerikanë me çmimin “Pena e Artë” për librin “Mbi thinja fryn erë”. Rozi Theohari në vitin 2006 fitoi Honour Prize në Konkursin Letrar Ndërkombëtar të “Maison Naaman Pour la Culture”, duke u bërë dhe Anëtare Nderi e kësaj shoqate.

Katër libra të Rozit ndodhen në Bibliotekën e Kongresit Amerikan në Vashington DC. Vdiq në Boston me 13 Dhjetor 2014.
Rexhep Polisi

Rexhep Polisi ka lindur në Pishkash të Librazhdit. Që nga viti 1998 punon si gazetar në gazetën “Rilindja Demokratike” në Tiranë. Ka botuar dy libra me poezi; “Ëndrra vjen tek ti”, (1994) dhe “Përditë më vrasin nga pak”, (2004).
Qazim Muska

**Qazim Muska** ka lindur në qytetin e Maliqit në 18 janar 1965. Shkollën fillore dhe atë mesme e kreu ne qytetin e lindjes. Më pas kreu studimet e larta në shkencat sociale në profilin e sociologjisë së punës dhe një master shkencor pranë Fakultetit të Historisë dhe Filologjisë në degën “Studime letrare shqipe dhe antropologji kulturore”.
Ka botuar në organe të ndryshme qysh në moshën gjimnaziste dhe ka fituar çmime letrare në konkurset e organizuara në pallatin e kulturës Ali Kelmendi në Korçë dhe nga shoqatat letrare krijuar pas rënies së rregjimit komunist.Ka botuar tregime dhe cikle poezish në shumë organe shtypi. Qazim Muska ka botuar disa libra artistikë në poezi dhe në prozë. Në poezi ka botuar “Mëkat të flesh dhe kur je zgjuar”, “Era s’fryn si më parë”, “Ende s’kemi ardhur” dhe " Bregu tjetër", ndërsa në prozë ka botuar romanet “I yni përballë” dhe “Kristos”.
Aktualisht banon në Tiranë.
Pilo Zyba

**PILO  ZYBA**

**Poet, prozator, fabulist, publicist e përkthyes, ky është portreti i Pilo Zybës.Ka mbaruar Universitetin e Tiranës në degën gjuhë~letërsi dhe Universitetin e Athinës për Psikologji. Antar i lidhjes së shkrimtarëve të shqipërisë që nga viti 1980.Në vitin 1990 emigron në Greqi. Pjesmarrës në Anthologjinë e parë në emigracion “Balada e largësive” Athinë1995.**

**Bashkepuntor i të gjitha gazetave që dalin në Athinë dhe Shqipëri, bashkepuntor special i kolegjiumit të revistës letraro-artistike “Pegasi” që boton zoti Griigor Jovani. Bashkëpuntor i gazetës "Fjala e lire" Londër, "Atunis Poetry" që boton shkrimtari Agron Shele Belgjikë."Zemra Shqiptare" Belgjike,"Albemigrant" Kanada,"Dielli" Shtetet e Bashkuara te Amerikes "Kritika" Shtetet e Bashkuara te Amerikes.Eshtë vlerësuar me çmime brënda dhe jashtë atdheut. Veprat e tij janë përkthyer në Greqisht, Anglisht, frengjisht, Rumanisht.Autori punon ne Universitetin "Ravensburne" në Londër.**

​​**Disa nga veprat e botuara të autorit janë:**

**PËR FËMIJË :**

﻿

*-* **Cicërimë në degë të shpirtit - vjersha**

**- Këngët e burimit tim - vjersha**

**- Alo…babi - vjersha**

**- Pyetjet e vogëlushit - vjersha**

**- Vijnë zogjtë nga mërgimi - poemë**

**- Ku ta gjëj gjyshin - novelë**

**- Aventurat e Elonës - novelë humoristike**

**- Vizitë te miqtë e mi të vjetër - poemë - greqisht**

**- Rruga drejt lirisë vëllimi I - novelë - greqisnë**

**- Rruga drejt lirisë vëllimi II - novelë - greqisht**

**- Aventurat e Gabrielës - novelë humoristike.. greqisht**

**- Vizitë te miqtë e mi të vjetër - poemë...greqisht**

**- Ekzili i ëndërrave - Anthologji poetike Rumanisht**

**PËR TË RRITUR :**

- **Kam mall - poezi**

**- Vizitë te miqtë e mi të vjetër - poemë**

**- Gomari dhe patat - fabula**

**- Këmborët - fabula**

**- Nga ditari i një të çmënduri - fabula**

**- Rruga për te ju - poezi e poema-**

**- Karjera e Miço Qullit - novelë humoristike**

**- Lirikat e mia - poezi,poema,balada**

**- Troja e trojeve të mia - Poezi, poema**

**- Tingëllimat e shpirtit - poezi**

**- Murgeshat - roman....greqisht**

**- Mërgimtari - Tregime**

​

**PËRKTHIME :**

**- Yje mëngjesore - poemë - për fëmijë Janis Rocos**

**- Një Ricos tjetër - Poema -**

**Ka përkthyer nga greqishtja .. në librin “Kam mall” poetët grek…Janis Ricos…Jorgo Seferi..Poti Katraqi më..1995**

**PËRKTHIME TË TJERA :**

**O’henri….Xheims Xhois…Italo Kalvino... Senel Pass...Eri Rico...Aziz Nesim...Leonardo Da Vinci...Tatjana Tolstoi...Jani Rico...Jorgo Seferi... etj.**

​
Ndue Hila

**Ndue Hila** ka lindur në fshatin Rraboshtë-Lezhë, më 28 tetor te vitit 1960. Hobi i tij është letërsia dhe drejtësia. 
Është gazetar në disa organe shtypi si në Shqipëri dhe në diasporë. Jeton së bashku me familjen në Michigan, Amerikë.
Ka botuar këto libra:

“E gjeta ku ta shkruaj emrin tënd”. Poezi

“Meteor dhembjesh”. Poezi

“Vraje vetminë” Poezi

"Shungullimat e heshtjes" Poezi

“Kitaristi i kabarese” Tregime.

“Humbësi i emrit” Roman.

“Heroi i dy Kontinenteve” Monografi
Minella Borova

**Minella Borova** (Korçë, 22 shkurt 1947 - Buenos Aires, 30 qershor 2013) ka qenë aktor, pedagog dhe poet shqiptar. 

## Biografia 
Më 1969 mbaroi studimet e larta në Akademinë e Arteve të Bukura, për aktrim.
Për 10 vjet punoi si aktor pranë teatrit “ A.Z. Çajupi” në Korçë. Më pas për 14 vjet, punoi si pedagog në Akademinë e Arteve të bukura në Tiranë. Ka realizuar rreth 50 role në skenën e teatrit, si ne “Njollat e murme”, “Qyteti i akuzuar”, “Mësuesi i letërsisë” si dhe mbi 30 karaktere në kinematografinë shqiptare, si tek filmat e sukseshëm “Rrugë të bardha”, “Në fillim të verës”,  “Udhëtim në pranverë”, “I paharruari”, “I treti”, etj. 

Më 1993 emigron në Buones Aires, Argjentinë, atje ku jetoi me gjithë familjen e tij deri në fund të jetës së tij. Ai ka interpretuar ne teatrin “San Martin”, në Buones Aires, pjesë teatrore të cilat I ka sjellë edhe në disa festival kombëtare e ndërkombëtare të organizuara në Shqipëri (Tiranë, Elbasan, Pogradec), Kosovë, Maqedoni etj. “Ku puthen dy oqeanet” është vëllimi i tij i parë poetik.

## Filmografia 
* Botë e padukshme, (1987), Kristofori
* Rrethimi i vogël, (1986), Berti kunati i Agronit 
* Fushë e blertë fushë e kuqe - (1984), Gjenerali
* I paharruari, (1984), Nesti 
* Koha nuk pret(1984), zoti Leone, Roberto Altiko
* Shoku ynë Tili - (1981) Shpëtimi
* I treti, (1978), Isai 
* Flamur në dallgë, (1977), Provokatori
* Përballimi, (1976) 
* Pylli i lirisë, (1976), Llazi Tërbufi 
* Udhëtim në pranverë, (1975), Besniku 
* Në fillim të verës, (1975), Fumagali
* Shtigje lufte, (1974), Studenti 
* Rrugë të bardha, (1974), Bato 
* Mëngjeze lufte, (1971), Gjermani
* Montatorja, (1970), Saldator
* Përse bie kjo daulle, (1969), Njëri nga punëtorët
Lulzim Logu

**Lulzim Logu** ka lindur në B. Curri, në vitin 1960, shkollën e mesme e ka kryer në vëndlindje, më pas është diplomuar për biologji, në vitin 1984. Për një kohë të gjatë ka drejtuar Lidhjen e Shkrimtarëve, dega Tropojë, Klubin Letrar: “ Tropoja”,  aktualisht drejton Shoqatën e Shkrimtarëve të Tropojës, është anëtar i Lidhjes së Poetëve Nderkombëtarë të Globit, W.P.S, është botuar në gjuhen angleze dhe ruse, në disa cikle poetikë.
Me shkrime publicistike, cikle me poezi për fëmijë dhe të rritur, me prozë dhe kritike letrare ka filluar të merret herët, ndërkohë që ka botuar këta libra:

1.      Kohën e ëngjëllit – Poezi, 1999, Tiranë

2.      Hiri – Poezi, 2002, Tiranë

3.      Pinoku i qytetit magjik- Poezi, 2002, Tiranë

4.      Tropoja, enciklopedia e vogël, 2008, Tiranë

5.      Akoma hiri im – Poezi, 2009, Prishtinë

6.      Kujtimet e ujqërve gri – tregime, 2009, Tiranë
Luan Xhuli

**Luan Xhuli** ka lindur ne Baban te Devollit me 1955.  Studioi ne degën Kimi Industriale dhe për me shume se 20 vjet, punoi ne sektorin e naftës ne qytetin e Kuçovës.  Prej vitit 1995 jeton dhe punon ne Athine, Greqi.  Është autor i disa librave si :

Ne shqip : 
* Besoj (poezi) - 1990 
* Maska e kohës (poezi) - 2003 
* Një firme me shume (poezi) - 2006 
* Ditën ëndërroj, natën e le zgjuar (poezi) - 2008 (Nderuar me çmimin "Ali Asllani") 
* Ariani (novele) - 2007
* Ku po shkon o devolli (tregime dhe kujtime) - 2008

Ne Greqisht : 
* Mbaj ere molle (poezi) - 2003  
* Biografia e syve (poezi) - 2006  
* Ku të kërkoj të falur (poezi) - 2008
* Qiparisi që donte të matej me qiellin (përralla për fëmijë me ilustrim) - 2008
Ligor Shyti

**Ligor Shyti** lindi në Kosinë të Përmetit më 29/12/1957. Pas përfundimit të shkollës së mesme dhe shërbimit ushtarak, iu përkushtua karierës ushtarake, prej së cilës u shkëput nga një aksident i rëndë automobilistik, që e bëri të jetojë mbi karrige me rrota. Pas korrikut të vitit 1991 i është kushtuar artit dhe letërsisë. Në pranverën e vitit 2000 doli në qarkullim libri i tij i parë i titulluar “Çmimi i Faljes” dhe më pas vazhdoi krijimtarinë e tij.

Ka marrë pjesë në konkurse të ndryshme lokale, kombëtare të poezisë dhe fabulës dhe është vlerësuar me çmime të ndryshme si brenda vendit, në Itali e Greqi. Romani “Letër nga Ferri” është shpallur nga Lidhja e krijuesve “Pegasi” me qendër në Gjirokastër, si vepra më e arirë e vitit 2005. Pjesë nga krijimtaria e tij janë botuar në shtypin e përditshëm lokal dhe atë kombëtar, si dhe në Kosovë, Sh.B.A. dhe Italinë e jugut.

Botime në prozë:

“Çmimi i faljes” , shkurt 2000 (roman)

“Letër nga Ferri” korrik 2003 (roman)

“Françi, mbesa e kapitenit” 2007 (roman)

“Në aerodromin e ëndrrave të mia”2010 (poezi-lirika)

“Detektivi” 2006 (tregim)

“Kuqoja” qershor 2008 (tregim)

”Në qendër të të gjitha gjërave qëndron Mirësia” tregim,

Publicistikë:

“Kosina dhe kosinaret ne vite”, shkurt 2007

“Bastioni” i socialistëve në Përmet, u shkërmoq” janar 2007.
Leon Lekaj

**Leon Lekaj** u lind në vitin 1955 në qytetin e Shkodrës në një familje intelektualësh. Qysh në fëmijërinë e tij të hershme, shfaq një interes të konsiderueshëm për muzikën dhe letërsinë. Duke ndjerë aftësitë e tija në ato fusha, prindërit e tij e regjistrojnë në shkollën e Muzikës të qytetit të lindjes.  Detyrohet ta ndërpresë atë, për shkak të largimit të atit të tij nga qyteti i Shkodrës. Në Kuçovë (ish qyteti Stalin) i nënshtrohet një disipline muzikore, dhe më pas regjistrohet në Liceun Artistik, në Tiranë, shkollë të cilën e kryen në vitin 1974. Diplomohet Mësues Muzike, profesion të cilit nuk arrin t’i gëzohet gjatë. I ati i tij, anëtar i Lidhjes së Shkrimtarëve dhe Artistëve të Shqipërisë që prej themelimit të saj, arrestohet dhe dënohet politikisht. Deri në vitin 1991 detyrohet të bëjë punë të rënda fizike. Punon në guroren e qytezës së Urës Vajgurore, e më pas si mekanik në Uzinën Mekanike të Naftës. Pas rënies së barrierave komuniste, rikthehet në vendlindje, ku ve në jetë njërën prej ëndrrave të tij: kryen fakultetin e Gjuhë-Letërsisë në universitetin “L. Gurakuqi“. Me diplomimin e tij lë atdheun për të emigruar në kryeqytetin helen, ku familjarisht vazhdon të jetojë edhe sot. Është autori i romanit “SHPIRT I BRAKTISUR”-Shtëpia Botuese Dituria-2006,  monografisë "NJË ARTIST NËN PENTAGRAME TË KRYQËZUARA", Shtëpia botuese "Camaj-Pipa" botuar në vitin 2008 si dhe "STINËT E ANDËRRUEME TË KTHIMIT" shtëpia botuese "Muzgu" 2017. Në vitin 2021 boton romanin e tij të dytë me titull "MURANA".
Talent Show

Talent Show eshte nje nga festivalet qe quhej Ethet e se Premtes Mbrema e udhehequr nga Adi Krasta 02.04.2004

Jane pjesmarresit fitues:

* Flaka Krelani - Wild Dances , & Every wine at night can't
*Teuta Kurti Mitrovice
*Vesa Luma Mitrovice
*Teuta Blakaj Peje
*Kaltrina Selimi Prishtine
*Fatlum Zeka Prizren
*Elvana Gjata Tirane
*Olta Boka Korce
*Himena Ymeri Gjirokaster
*Marjeta Billo Vlore
*Rosela Gjylbgeu Shkoder
*Armend Shabani Gjakove
*Rrezarta Smaja
*Anjeza Shahini
*Klajdi Musabejliu
*Rona Nishliu
*Erti Hizmo
*Dorina Xerxa
*Dorina Garuci
*Kejsi Tola
*Besart Halimi
*Erjona Bushati
*Luka Hajdini
*Mariana Daja
*Vikena Kamenica
*Dardan Balaj
*Shpend Latifi 
*Alisa Kiseri
Arta Bajrami

parapamje|Arta Bajrami
**Arta Bajrami** lindi në Prishtinë më 9 Janar 1980. Është këngëtare shqiptare nga Kosova e zhanrit R&B. Ajo ishte këngëtarja e parë e cila futi stilin R&B për publikun shqiptar dhe një nga artistët R&B e parë në të gjithë rajonin e Ballkanit. Ajo ka fituar disa çmime në konkurse të ndryshme të muzikës shqiptare.

## Jeta familjare 
Arta u rrit në një familje ku muzika ishte e rëndësishme (babai Zejnullah Bajrami nga Podujeva një rapsod i njohur shqiptar). Në një familje prej katër anëtarësh, nëna e Artës është anëtari i vetëm pa një sfond muzikor profesional. Vëllai i vogël Artani, në biznes është i njohur si Don Arbas, është një kompozitor dhe producent i muzikës bashkëkohore shqiptare.

## Referimet 
## Lidhje të jashtme 
* Arta Bajrami: Mua s’ma hedh dot njeri
Arqile Gjata

**Arqile Gjata** ka lindur në qytetin e Vlorës më 24 qershor 1942. Nga viti 1995 jeton dhe punon familjarisht në Athinë. Gjatë këtyre viteve ka bashkëpunuar me shtypin shqiptar në Athinë duke shkruar reportazhe, artikuj problemore për emigracionin, skica, tregime si dhe poezi. Në Lidhjen e Shkrimtarëve dhe Artistëve Liter-Art që kryen aktivitetin e saj në Greqi me kryetar Miho Gjinin (Mjeshtër i Madh) ka detyrën e sekretarit të saj.

## Vepra 
* Në vitin 2000 ka botuar një monografi të shkurtër për arvanitasin Aristidh Kolia. 
* Në vitin 2005 vëllimin e pare me poezi “Kur trazohet jeta” 
* Në vitin 2006 vëllimin e dyte me poezi “Kurorë me ngjyra “ 
* Në vitin 2008 vëllimin me tregime “Qyteti që kërkon Muzikë” 
* Në vitin 2009 Botova vëllimin e tretë me poezi “Gratë e poetëve”. 
* Ne vitin 2010- tetor , Shtepia Botuese "LULU" ne SH.B.A botoj vellimin me poezi "Jeta Me Vjen si Poezi" .
* Në vitin 2011-dhjetor përgatit dhe është bashkautor i librit me kujtime të Aktores Vlonjate "Vaçe Zela Je Lulja më e bukur e jetës!"
* Në vitin 2012 prill boton vëllimin me poezi të zgjedhura "Kur thinjet deti"
* Ne vitin 2010- tetor , Shtepia Botuese "LULU" ne SH.B.A botoj vellimin me ESE dhe mendime kritike me titull " Nje Ese Per Jeten"

Bashkautor në antologjinë poetike “Itaka e Fjalës”, në Antologjinë poetike “Qiejtë e Shpirtit !" Në Vëllimin poetik rumanisht-shqip “Çelsi i Shpirtit”. Revista "Merhr Lihct" No.38 ka botuar nje cikel me poezi .

Po kështu Revista “Hahemus” ka botuar disa here cikle me poezi në rumanisht.
Dhimitraq Papando

**Dhimitraq Papando** ka lindur në Korçë në vitin 1954. Ka mbaruar shkollen e Mesme Raqi Qirinxhi ne vitin 1973. Ne vitin 1978 Diplomohet në degën Mjekësi e Përgjithshme. Mbas universitetit ka punuar mjek I pergjithsehm ne fshatin Lozhan te Korces dhe me vone ke disa lagje te qytetit si mjek i familjes. Mbas vitit 1990 specializohet Nefrolog ne Greqi, ne Spitalin Universitar te Verias dhe Spitalin Ahepa ne Selanik ku edhe diplomohet. Ai kthehet per te punuar ne Spitalin e Korces ku vazhdoi detyren e nefrologut deri ne vitin 2000. Ne vitin 1996 merr detyren e drejtorit te spitalit dhe me vone ate te shefit te specialiteteve, prane Poliklinikes.  Aktualisht ai banon ne Brooklyn, New York dhe vazhdon pune ne Columbia University Dialysis Center.
 
Në vitin 2006, boton librin me përmbledhje poetike “Yjet do trazoj”.
Enkelejda Kondi

**Enkeljeda Kondi Masseboeuf** - Lindur në qytetin e Maliqit në 29 prill të vitit 1972, nga një familje oficeri me origjinë gjirokastrite. Është marrë me poezinë që në moshë të vogël duke fituar disa çmime në konkurse midis shkollash dhe në shkallë rrethi. Mbasi mbaroi shkollën e mesme vazhdoi studimet në Universitetin “Eqrem Çabej” në degën Gjuhë Letërsi. Në vitin 1996 u diplomua si mësuese e gjuhës dhe letërsisë duke ushtruar profesionin e mësueses dhe drejtueses së një shkolle tetë vjeçare. 

Është larguar nga Shqipëria dhe tani banon në Francë. Është e martuar me një nënshtetas francez dhe ka dy fëmije. Pas unifikimit të diplomës dhe studimeve përkatëse tani punon si mësuese.

Enkelejda Kondi shkruan poezi dhe ka një stil tejet të veçantë në shprehjen e saj poetike. Poezitë e saj janë të mirëpritura nga lexuesit. Në korrik 2010, ajo publikoi botimin e vëllimit të saj të parë të titulluar "Ëndrra e një vajze".
Eduart Sulollari

**Eduart Sulollari** është lindur në Lin të Pogradecit më 10 qershor 1968. Ka filluar të shkruajë herët poezi dhe tregime të shkurtra të cilat i botoi në librin “Dëborat e zemrës”.

## Poezitë e tij 
* Vjeshta e ndrojtur
* Erdhi ora të të kujtoj 
* Për ty 
* Vdekja e vjeshtës 
* Kuajt e Hënës 
* Metaforë

prilli i plakur etj, kanë tërhequr vëmendjen e lexuesve. Boton në shtypin e Tiranës, gazetat “Drita”, “Ndryshe”, “Obelisku”, “Tirana observër” etj. Nderuar me çmim të parë Strugë në ditën e poezisë së Liqenit, nga gazeta “Nositi” e Pogradecit etj. Eduart Sulollari është poet i metaforës, ngjyrave dhe natyrës. Poet i lindur, vuan dhe gëzohet në vorbullën e ngatërruar të krijimit poetik dhe prozës poetike.
Gjergji Mihallari

**Gjergji Mihallari** lindi në qytetin e Korçës ku dhe punon e jeton aktualisht. Ka shkruar vëllimin me poezi "Sekret dashurie në vitin 1993" dhe është bashkautor tek vëllimi "Poetë të blertë" në vitin 2001. Romanin "Vrasje dashurish" e botoi në vitin 2000.
Himni i Maqedonisë së Veriut

**Himni i Republikës së Maqedonisë** paraqet solemne për secilin shtet.  me himnin tonë tregohet e kaluara
dhe e ardhmja.

Himni këndohet në manifestim,për festat shtetërore,ndeshje sportive,për pritjen e mysafirëve të jashtëm.

Gjatë të kënduarit të himnit pë respekt ndaj tij dhe ndaj shtetit që e përfaqëson, duhet të gjithë të ngrihen në këmbë ta vëndojnë dorën në zemër dhe ta këndojmë hymnin.

## Tekst Kënge Moderne
## Teksti Origjinal
Gjinia letrare

Kur flasim për letërsinë, ne kemi parasysh një mori librash, që përmbajnë tekste nga më të shumëllojshmet, të shkruara në mënyra të ndryshme. Që në kohën kur ekzistonte biblioteka e famshme e Aleksandrisë, është ndier nevoja që librat të klasifikoheshin për t'u dalluar më qartë se për çfarë flisnin, pra, për t'u disiplinuar në raftet e bibliotekës.
Për klasifikimin e veprave letrare ka mendime të ndryshme nga studiuesit, pasi kjo përbën një vështirësi të madhe, sepse nuk ka vepra të llojeve të pastra. Por për lehtësi studimi, mendimi më i pranuar nga shumica është dallimi i tri ndarjeve të mëdha (gjinive letrare), ku mund të klasifikohet shumica e veprave letrare :
* Gjinia epike,
* Gjinia lirike,
* Gjinia dramatike.

Brenda këtyre gjinive dallohen lloje e nënlloje të tjera letrare. Ashtu si letërsia e shkruar, edhe llojet e letërsisë gojore përfshihen në këto tri gjini.

## Gjinia epike 
Në gjininë epike futen ato vepra, në të cilat autori rrëfen ngjarje (vetë ose nëpërmjet personazheve). Këto vepra mund të jenë të shkruara : në vargje (epi, poema, cikle këngësh, epope që e marrin temën nga ngjarje historike etj.) dhe në prozë.
Romani, novela, tregimi janë lloje të mëvonshme të prozës, të cilat e kanë zanafillën në veprat epike.''

Në gjininë epike dallohen dhe llojet epiko-lirike, ku autori përveçse rrëfen ngjarjet, shpreh ndjenjat dhe mendimet e tij. Të tilla mund të jenë : poemat, baladat (që e marrin temën nga jeta morale dhe shoqërore), fabulat (që nëpërmjet figurave të kafshëve trajtojnë marrëdhënie njerëzore). Në llojet epike rrëfimi bëhet përgjithësisht në vetën e tretë, por edhe në vetën e parë.

## Gjinia lirike 
Në gjininë lirike futen ato krijime, në të cilat autori nuk rrëfen ngjarjet, por shpreh ndjenjat dhe mendimet e tij. Kryesisht krijimet lirike janë poezi të shkurtra. Në lloje lirike përgjithësisht rrëfimi është në vetën e parë. Lirika lindi dhe u zhvillua nga poezia antike greko-romake ne shekujt VII dhe V p.e.s.
Perfaqesuesit me te shquar ishin
 1.Alkeu
 2.Anakreonti
 3.Safo
 4.Pindari etj.
	
## Gjinia dramatike 
Në gjininë dramatike përfshihen ato
vepra, të cilat shkruhen me qëllim që të vihen në skenë dhe të interpretojnë aktorët. Autori fshihet pas personazheve vepruese që flasin nëpërmjet dialogut ose monologut. Llojet e hershme të kësaj gjinie janë tragjedia dhe komedia, të shkruara në vargje. Sot përgjithësisht dramat shkruhen në prozë.

## Referimet
Paul A. Samuelson

thumb|right|Paul A. Samuelson (1997)
**Paul Samuelson** ishte përfituesi i parë amerikan i Çmimit Nobel në ekonomi. Lindur në Indiana, ai e bëri punën e tij universitare në Universitetin e Çikagos dhe fituar një Ph. D. në Universitetin e Harvardit, ku ai studioi me Alvin Hansen. Ai dha mësim për disa dekada në M.I.T. Puna e parë Samuelson e mëdha ishte Parimet e analiza ekonomike (1947), një trajtim matematikore të teorisë ekonomike dhe parime. Më vonë ai ka dhënë një kontribut të gjerë në revista profesionale pothuajse në të gjitha fushat e teorisë ekonomike. Shpesh ai do të jetë i pari për të ofruar një provë matematike për një propozim kur ekonomistët më të tjera mund të kuptojnë vetëm intuitive. Në vitin 1948 ai botoi edicionin e parë të Ekonomisë, një nga tekstet e kolegjit më të suksesshëm dhe me ndikim të kohës sonë. Ajo sigurohet një trajtim jashtëzakonisht të plotë të ekonomisë dhe të parimeve mikroekonomike Keynesian dhe luajti një rol të rëndësishëm në edukimin e një brez i ekonomistëve. Pavarësisht nga roli Samuelson-së në sigurimin e Përpunimet matematikore për teorinë ekonomike, ai ka ruajtur gjithmonë një sjellje publike, mirëpritur mundësitë për të shkëmbyer pikëpamjet e tij. Ai ishte një këshilltar ekonomik të Presidentit John F. Kennedy dhe ka shkruar një kolonë popullore për Newsweek 1966-1981. Ai e ka favorizuar në përgjithësi një qasje ndërhyrëse në çështjet e politikës, sidomos kur ajo ka përfshirë përdorimin e sistemit të taksave për të varfërisë betejë, inflacioni luftuar, ose bilancit të buxhetit. Një nga ekonomistët më të respektuar në botë, Samuelson është përgjegjës për rishkrimin pjesë e konsiderueshme e teorisë ekonomike. Ai ka, në disa zona, rezultatet e arritura që renditet në mesin e Teorema klasik në ekonomi.
Obelisk (revistë)

Revistë e përjavshme letraro - artistike. Revista OBELISK botohet në Tiranë. E krijuar në vitin 2008, është botim i Shtëpisë Botuese ADA.

## Ballina të revistës 

Skeda:Obelisk nr 150.jpg
Skeda:Obelisk nr 147.jpg
Skeda:Obelisk nr 146.jpg
Skeda:Obelisk nr 141.jpg
Skeda:Obelisk nr 138.jpg
Skeda:Obelisk nr 121.jpg
Skeda:Obelisk nr 118.jpg
Skeda:Revista Obelisk nr 112.jpg
Ketri

thumb|right|250px|Ketri

## Përmasat 
Gjatesia e ketrit eshte 25-30 cm, ndersa pesha e tij eshte 200-500 gr.

## Përshkrimi 
Ngjyra e këtij brejtësi që jeton në pemë ndryshon nga e kuqe dhe gri e errët në verë, në nuanca më të errëta në dimër.  Pjesa e barkut është e bardhë.  Një specie e ngjashme është ketri ngjyrë gri (Sciurus carolinensis), i cili dallohet për ngjyrën e tij të hirtë.  Ky i fundit është futur në Britaninë e Madhe dhe në Irlandë dhe tashmë po përhapet edhe në Evropën kontinentale.

## Statusi 
Jo i rrezikuar

## Përhapja dhe habitati 
Takohet në zonat e pyllëzuara në të gjithë Evropën dhe në Azinë Veriore.  Ketri parapëlqen pyjet halore, por jeton edhe në pyjet gjetherënës, në pyje të përziera, në parqe dhe në kopshte.

## Ushqimi 
Ushqehet kryesisht me fara dhe fruta drurësh, sythe dhe kërpudha.  Herë pas here, ha edhe zogj të vegjël dhe vezë.  Rezervat ushqimore që grumbullon i ruan në vende të ndryshme, çka e bën ketrin një specie të rëndësishme në proceset e ripyllëzimeve.

## Sjellja 
Është aktiv kryesisht në agim dhe muzg.  Pjesën më të madhe të kohës e kalon në pemë, por zbret edhe në tokë.

## Riprodhimi 
Ndërton fole sferike ku femrat pjellin deri në dy herë në vit.  Lindin 2-4 të vegjël, të cilët e lënë folenë pas afro 7 javësh.

## Zëri 
Tingulli më i zakonshëm i ketrit është “çak-çak-çak”.
Shahab 2

**Shahab-2** (Meteor-2) është raketë balistike e Iranit, e prodhuar në Iran me përkrahjen e Koresë Veriore.  Është variant i raketës Scud-C të Koresë Veriore.  Shahab-2 është versioni i zhvilluar i raketës Shahab-1.  Raketa është në dispozicion të lëshohet në një zonë prej 2.000 kilometrash.  Në këtë zonë prej 2.000 kilometrash, Shahab-2 mund të jetë kërcënues për shtetin e Izraelit. 

## Referime
Lepuri i murrmë

thumb|Lepuri i murrmë (*Lepus capensis*)
**Lepuri i murrmë** (*Lepus capensis*) është një gjitarët prej familjes e lepurit.

## Gjatësia dhe pesha
50-70 cm, pesha: 2.5-7 kg.

## Përshkrimi
Ngjyra e qimeve është kafe në të kuqërremtë. Është më i madh dhe ka vesh më të gjatë, si dhe këmbë më të gjata se lepuri.

## Statusi
Nuk është i kërcënuar, por popullatat kanë pësuar tkurrje të theksuara për shkak të ndryshimeve që kanë ndodhur në praktikat bujqësore.

## Përhapja dhe habitati
Shpërndarje e gjerë në të gjithë Evropën. Kjo specie ndeshet në gjithë rajonin. Është futur në pjesë të tjera të botës, si Zelanda e Re, si specie gjahu. Takohet kryesisht në zona pyjore të hapura, çeltira e livadhe, stepa dhe zona bujqësore.

## Ushqimi
Zakonisht preferon barin dhe gjethet, por në dimër ushqehet edhe me degëza dhe sytha.

## Sjellja
Lëviz kryesisht gjatë natës, por edhe ditën. Lepuri i murrmë qëndron aktiv gjatë gjithë dimrit dhe nuk shtegton në mënyrë të rregullt. Mund të vrapojë me shpejtësi që arrin deri në 70 km/orë.

## Riprodhimi
Pjell 1-4 herë për vit. Bën 1-5 këlyshë, të zhvilluar mirë.

## Lidhje të jashtme 
*
Macja e egër

## Gjatësia 
51–71&nbsp;cm, pesha: 3–7&nbsp;kg.

## Përshkrimi 
Macja shtëpiake që njohim sot është rezultat i zbutjes së maces së egër. Macja e egër ka ngjyrë kafe jo të fortë me vija të zeza.  Ajo mund të ngatërrohet me macet shtëpiake.  Dallohet prej tyre nga bishti që e kanë më leshtor.  Macja është kafshe shtëpiake por disa prej tyre jetojnë ne pyll këto quhen mace te egra.  

## Statusi 
Në rajon, macja e egër bashkëjeton me nën-speciet e maces së egër evropiane (Felis s. sylvestris). Numri i tyre në Evropë është pakësuar në mënyrë të ndjeshme. Në rajon konsiderohet specie e rrallë. Popullatat në Evropë janë të rrezikuara nga hibridizimi me macet shtëpiake.  

## Përhapja dhe habitati 
Macja e egër ka një përhapje shumë të gjerë. Ajo gjendet në pjesën më të madhe të Afrikës, Evropës dhe në disa pjesë të Azisë. Në rajon, gjendet bashkë me nënspeciet Evropiane të maces së egër.  Parapëlqen zonat pyjore, shkurretat dhe zonat e hapura shkëmbore, por preferon vende të sigurta për t’u mbrojtur.  

## Ushqimi 
Macja e egër ushqehet me gjitarë, shpendë dhe kafshë të tjera të vogla.  

## Sjellja 
Lëviz për ushqim, në të shumtën e rasteve gjatë natës.  

## Riprodhimi 
Çiftëzimi ndodh një herë në vit, në fillim të verës, dhe ndonjëherë, edhe për herë të dytë e të tretë, në fund të vitit. Bën 1-8 këlyshë të verbër të cilët maturohen pas një vit.  Mund të jetojnë 13-14 vjet.  

## Zëri 
I ngjashëm me atë të maces.
Derri i egër

**Derri i egër** (*Sus scrofa*)

## Gjatësia 
1.1-1.8m, pesha: 50-350 kg.

## Përshkrimi 
Paraardhës i shumicës së llojeve
të derrave shtëpiakë. Gëzofi i tyre është në
ngjyrë kafe të errët. Këlyshët kanë vija më
të errëta në gjithë gjatësinë e trupit, ndërsa
meshkujt kanë një krifë të fortë dhe një dhëmb
të dalë në nofullën e sipërme. Specia mund
të ngatërrohet vetëm me derrat shtëpiakë që
largohen nga shtëpitë për në pyll.

## Statusi 
Specie jo e kërcënuar, por numri i
individëve të tyre në rajon është në zbritje.
Takohet më së shumti në zonat kufitare të
rajonit.
Përhapja dhe habitati: Derri i egër ka një
shtrirje të gjerë dhe ndeshet në pjesën më të
madhe të Europës. Gjendet edhe në rajon. Jeton
në pyje, fusha me bar, zona bujqësore, etj.

## Ushqimi 
Derri i egër ha gjithçka: fara, arra, fruta,
rrënjë, kërpudha, krimba etj.

## Sjellja 
Lëviz natën dhe ditën.

## Riprodhimi 
Shumohet një herë në vit, në
pranverë. Bën 3-12 këlyshë që zhvillohen
shpejt dhe ndjekin nënën e tyre. Zakonisht,
maturimi ndodh në vitin e dytë. Jetojnë deri
në 20 vjet.

## Zëri 
Hungërimë dhe klithma.
Shkaba

## Gjatësia
95-110 cm, krahët e hapur: 255-280 cm

## Përshkrimi
Grabitqar me fluturim madhështor pergjithesisht ne ngjyre kafe
qafa është me push të bardhë ose e zhveshur
nga puplat. Silueta në fluturim duket mjaft
e madhe për shkak të fluturimit me krahë të
hapur, që rrallë i mbledh. Ka bisht trekëndor të
mprehtë, kokë të vogël dhe sqep të ngushtë
dhe të gjatë. Tek të vegjlit, trupi me ngjyrë
kafe të errët kontraston me ngjyrën e çelët të
pjesëve poshtë krahut. Dallohet nga shpendët
e tjerë grabitqarë prej ngjyrës kafe të lehtë të
trupit dhe nga kafja e errët e fundit të krahëve
dhe të bishtit.

## Përhapja dhe habitati
Parapëlqejnë lugina
të hapura, të thata ose rrafshnalta nga ku
mund të shohin kërmat. Ngjiten në fluturim
dhe zbresin herë pas here. Njihen si folezuese
koloniale të zonave shkëmbore, por aktualisht
ekzistojnë vetëm prova sporadike të folezimit
të tyre në rajon.

## Riprodhimi
I ndërtojnë foletë me shkarpa
buzë shkëmbinjve, ose nëpër guva në shpatet
e rrëpirëta të maleve, shpesh në koloni të
shpërndara me 10-20 çifte. Foletë zakonisht
kanë një diametër prej 60-100 cm. Femra pjell
zakonisht 1 vezë në fund të shkurtit. Ngrohja
zgjat 48-54 ditë. Të vegjlit arrijnë të fluturojnë
pas 3-4 muajsh.

## Ushqimi
Kërma, hedhurinat nëpër pirgjet e
plehrave, etj.

## Zëri
Fishkëllima dhe hungërima kur ushqehen
në grup me skelete e kërma. Pjesën tjetër
të kohës e kalon në heshtje.
Arben Llalla

**Arben P. Llalla** historian shqiptar, ka lindur më 17 janar 1972 në qytetin e Elbasanit. Mbaroi shkollën fillore dhe të mesme në vendlindje.Nga të dy linjat familjare rrjedh nga familje të shëndosha kombëtare që i kanë dhënë shumë Shqipërisë. Është i diplomuar në Universitetin Shtetëror të Tetovës(USHT) në degën Histori.

Nga viti 1992 e deri 2004 ka jetuar dhe punuar në Greqi. Që nga viti 1997 ka punuar gazetar duke bashkëpunuar dhe shumë gazeta dhe revista shqiptare në botë.  Në 1998 ka filluar të bashkëpunojë me Lidhjen e Arvanitasve të Greqisë për studime historike dhe ka pasur një bashkëpunim të ngushtë me studiuesin dhe shkrimtarin e njohur Aristidh Kola.  Në vitin 2000 filloi të botonte studimet e para për jetën dhe kulturën e arvanitasve të Greqisë. Deri më sot ka botuar në disa revista dhe gazeta shqiptare mbi 70 punime shkencore historike që kanë të bëjnë në veçanti me arvanitasit që nga themelimi i shtetit grek. Në dhjetor të viti 1998 është themelues i “Forumit të Emigrantëve shqiptar”- dega Selanik, dhe deri më tetor 1999 ishte kryetar i saj. Në shkurt të vitit 2000 zgjidhet Sekretar i Përgjithshëm i shoqatës “Shqiptarët e Selanikut”, ishte në këtë post deri më shtator 2000.

Më 2004 ishte përfaqësues i Ekzekutiv në Maqedoni i Lobit shqiptaro-amerikan në fushatën “PAVARËSIA E KOSOVËS TANI”, në mbështetje rezolutës së Kongresit amerikan.

## Botime 
* Gjurmë të letërsisë së vjetër të shqiptarëve të Greqisë 1860-1889 - 2006
* Aristidh Kola dhe shtypi shqiptar - 2007
* Demografia e viseve shqiptare në Greqinë e Veriut - 2013
* Kolaboracionistët grek projektuesit dhe udhëheqësit e genocidit në Çamëri (1944-1945) : (e vërteta e bashkëpunimit të çamëve me gjermanët) - 2016
* Kolaboracioni dhe genocidi në Çamëri 1944-1945 (E vërteta e bashkëpunimit të çamëve me gjermanët)  -  2017
* Arvanitët – Themeluesit e Greqisë së re  - 2020
Gjeraqina

**Gjeraqina** (*Accipiter gentilis*) është një shpend grabitqar me një gjatësi mesatare prej 49-64 cm ndërsa me krahët e hapur gjatësia e saj arrin në 93-127 cm.

## Përshkrimi 
Shpend mishngrënës që nuk shtegton, grabitqar i fuqishem me krahë të gjerë dhe bisht të gjatë. Femrat janë më të mëdha se meshkujt. Meshkujt e rritur kanë përmasa të krahasueshme me femrat e gjeraqinës së Euroazisë (*Accipiter nisus*). Në krahasim me këtë specie të ngjashme, gjeraqina e veriut ka formë të rrumbullakosur dhe bazë më të gjerë të bishtit. Në pjesën e sipërme të syrit, të rriturit kanë ngjyrë gri në të kaltër (meshkujt) dhe gri të errët (femrat), kurse pjesa e poshtme është në ngjyrë të bardhë të vijëzuar me gri. Të vegjlit në pjesën e sipërme të trupit janë ngjyrë kafe, dhe ngjyrë të bardhë me shumë vijëzime në pjesën e poshtme. Zakonisht fluturojnë në lartësinë e majave të pemëve me lëvizje të pakta të krahëve.

## Përhapja dhe habitati 
Gjatë dimrit hasen në zonën bregdetare dhe në verë takohen në drurët halorë të zonave malore, ku ndërtojnë foletë.

## Riprodhimi 
Ndërtojnë fole masive në pemë, në lartësi rreth 10-20 m të cilën e përdorin për disa vjet me radhë. Bëjnë 3-4 vezë. Ngrohja e tyre zgjat 35-38 ditë dhe të vegjlit arrijnë të fluturojnë pas 35-42 ditësh.

## Ushqimi 
Shpend dhe gjitarë me përmasat e lepurit ose të fazanit.

## Zëri 
Jashtë kohës së ngrohjes së vezëve janë të heshtur. Thirrjet dëgjohen kryesisht në agim dhe janë shumë të ngjashme me ato të gjeraqinës së shkurtës (Eurasian sparrowhawk), por më të forta, me ritëm më të ulët dhe me një kukurisje më të avashtë “kja-kja-kja”.

## Shih edhe 
* Gjeraqina këmbëshkurtër *(Accipiter brevipes)*
* Gjeraqina e shkurtës (Krahëthata zogngrënëse, Pitajka) *(Accipiter nisus)*

## Lidhje të jashtme 
*
Skifteri kthetraverdhë

## Gjatësia 
29-32 cm, krahët e hapur: 58-72 cm.

## Përshkrimi 
Skifter i vogël, elegant. Është
shumë i ngjashëm me skifterin kthetrazi (Falco
tinnunculus) por dallon prej tij nga thirrja,
bishti dhe krahët që janë më të shkurtër, koka
dhe pjesa e sipërme e krahëve që janë në
ngjyrë të kaltër në gri tek mashkulli, si dhe
nga kraharori shpesh në ngjyrë të verdhë në
të kuqërremtë të errët, dhe mbi të gjitha nga
kthetrat që i ka të verdha.

## Përhapja 
Në rajon hasen kryesisht gjatë
shtegtimit, në tufa të mëdha shpesh të përbëra
nga 10-100 individë. Folezimi vërehet në raste
sporadike, por individë të veçantë janë parë në
rajon gjatë periudhës së folezimit.

## Riprodhimi 
Shumohen në koloni, mbi
ndërtesat e qyteteve, në shkëmbinj, rrëpira,
rrënoja etj., zakonisht në ultësira. Folezon në
qoshe të mbrojtura shkëmbinjsh ose në të çara
ndërtesash.

## Ushqimi 
Hanë insekte që i kapin në tokë si
dhe në ajër me pikiata të lehta.

## Zëri 
Thirrje trerrokëshe qartësisht të dallueshme
“çe-çe-çe”, të ngjashme me serinë e
tingujve të skifterit kthetrazi, ndonëse më të
shpejta dhe më cicëruese.
Gjeli i egër

Gjeli i egër (Tetrao urogallus). Ben pjese ne familjen e Tetraonidae.

## Gjatësia 
60-87 cm, krahët e hapur: 87-125 cm.

## Përshkrimi 
Shpend shumë të mëdhenj.
Meshkujt janë me ngjyrë të errët dhe tre herë
më të mëdhenj se femrat. Ngjiten në fluturim
me zhurmë shumë të fortë të krahëve. Fluturimet
janë të shkurta, të shpejta dhe në vijë të
drejtë. Gjeli i egër është i famshëm për sjelljen
e mahnitshme flirtuese të meshkujve, qafën e
gjatë që e mban drejt dhe bishtin e ngritur kur
krekoset. Mashkulli ka sqep të rëndë, të përkulur,
me ngjyrë të verdhë. Femrat janë ngjyrë
kafe me vija të zeza në kraharor.

## Përhapja dhe habitati 
Jetojnë në zona
malore, në pyje halorë ose të përzier, zona me
pisha të vjetra në vende shkëmbore, etj. Në
fund të pranverës zbresin në livadhe ku meshkujt
bëjnë paradat flirtuese.

## Riprodhimi 
Folezimi nis nga fundi i prillit.
Femra lëshon 7-11 vezë, inkubacioni zgjat 24-
26 ditë dhe të vegjlit janë të aftë për fluturime
të shkurtra kur mbushin moshën 2-3 javore.
Janë të aftë të fluturojnë plotësisht pas 2-3
muajsh.

## Ushqimi 
Hanë hala pishe dhe bredhi, gjethe
dhe gonxhe lulesh.

## Zëri 
Në mbrëmje dëgjohet kënga “ko-krekkorok”.
Meshkujt kanë një kakarisje të ngadaltë
e të përsëritur “grak”. Në agim, kënga përbëhet
nga tinguj dysh kërcitës, që përshpejtohen në
një tingull që dëgjohet si ”kork-pop”, të shoqëruara
menjëherë nga fërshëllima të mprehta
dhe rrahje të zhurmshme të krahëve. E gjithë
kënga zgjat 5-7 sekonda. Mund të dëgjohet
deri në 200-300 m largësi.

file:Grand Tétras MHNT.jpg|*Tetrao urogallus* 
file:Grand Tétra MHNT.jpg|*Tetrao urogallus*
Shapka

**Shapka** (lat. *Scolopax rusticola*) është shpend shtegtar nga familja e shapkave. Në gjuhën shqipe njihet edhe si shepka, sheptorja, shepkorja, shaptorja, shapkorja, skjeptorja, pula e dushkut dhe pulëdushkaja.

## Gjatësia 
33-35 cm, krahët e hapur: 55-65 cm.

## Përshkrimi 
Zakonisht i sheh kur bie muzgu,
në kohën kur fluturojnë nga streha e tyre e
fshehtë në pyll. Ushqehen në mbrëmje, ndërsa
gjatë ditës qëndrojnë të qetë dhe të fshehur,
përveçse kur moti është i ashpër. Ngjajnë
me shapkën e ujit (Gallingo gallingo), por
janë shumë më të mëdha në trup dhe më të
rënda në peshë. Kanë sqep të fortë dhe vija
të tërthorta e të errët nëpër kokë. Puplat janë
një përzierje e bukur e ngjyrave kafe, e verdhë
dhe gri. Kanë sy shumë të mëdhenj çka është
e pazakontë për shpendët e tokës. Fluturimi
i tyre është i shpejtë dhe i fuqishëm. Krahët i
kanë të gjerë dhe me majë.

## Përhapja dhe habitati 
Jetojnë në pyje të
lagësht, moçale të hapura, lëndina me shkurre,
dushkaja, pyje të përziera, kanale dhe toka
moçalore me shkurre të shpërndara. Foletë i
kanë zakonisht në tokë.

## Riprodhimi 
Shumimi në rajon vërtetohet
vetëm në raste sporadike.

## Ushqimi 
Kryesisht krimba.

## Zëri 
I ngjan zakonisht një fishkëllime të
mprehtë.

## Referime
Pëllumbi i pyllit

**Pëllumbi i pyllit** (; ) është një lloj shpendi në familjen *Columbidae*, gjinia e *pëllumbave*. Ndryshe njihet edhe si **Pëllumbi i zgavrave** sepse qerdhet e tij i ndërton në zgavrat e trungjeve të drunjëve e lisave të vjetër. 
## Gjatësia 
32–34&nbsp;cm, krahët e hapur: 63–69&nbsp;cm.

## Përshkrimi 
Si dhe dy speciet e tjera të pëllumbave
- pëllumbi i shkëmbit (Columbia livia)
dhe gugashi (Columba palumbus) - pëllumbi i
pyllit (Columba oenas) është përgjithësisht gri
me fundet e krahëve në gjyrë të zezë dhe me
një njollë të gjelbër në qafë. Por nuk ka pulla të
bardha në krahë dhe as në qafë si pëllumbat e
shkëmbit. Mund të ndeshen në tufa të mëdha,
por në përgjithësi tufat e tyre janë më të vogla
në numër se sa në rastin e pëllumbave të tjerë.

## Përhapja dhe habitati 
Megjithëse i njohur
si shpend i fushave dhe parqeve, ndeshet
thuajse po aq shpesh edhe në shkëmbinj e në
bregdet.

## Riprodhimi 
thumb|*Columba oenas*
Foletë i ndërton në zgavrat e
pemëve dhe në të çarat e shkëmbinjve. Lëshon
dy vezë në mars, por edhe më pas. Të dy
prindërit marrin pjesë në ngrohjen e vezëve,
proces i cili zgjat 16-18 ditë.
Të vegjlit fluturojnë pas katër javësh.

## Ushqimi 
Kryesisht bimor me bazë drithërash,
farash, gjethesh jeshile, rrënjësh, etj.

Pellumbat zakonish i bejn 2 vez ata bejn vez 6 her ne vit dhe diten e par kur e bejn vezen ata ja fillojn ngrohjes tek veza dhe te pasnesern e bejn edhe vezen e dyt dhe pas 17 dit ngrohje qel zogu i par dhe te nesermen qel edhe zogu i dyt dhe ata ne 3 ditet e para ata duhet ushqyer pellumbat e medhenje me buk dhe pas tri ditesh ne dieten e zogut fusin grur miser dhe fara te ndryshme

## Shih edhe 
* Pëllumbat e Kosovës

## Referime
Gugashi

thumb|*Columba palumbus*

**Pëllumbi gungash** ose **Gugashi** (*Columba palumbus*) është specia më e madhe dhe më e zakonshme e pëllumbave evropianë: peshon 460 deri në 570 gram, madhësia e tyre është 75 deri në 80 cm dhe gjatësia prej 40 deri në 42 centimetra.

## Përshkrimi 
Pëllumb i madh dhe i rëndë, me
bisht dhe krahë të gjatë dhe me një kraharor
shumë të dalë. Kur fluturon nga degët e
pemëve demonstron shpejtësi dhe shkathtësi
mahnitëse, rrëshqet dhe gjarpëron midis
degëve dhe shkurreve derisa arrin në apësirën
pa pengesa nga ku mund të largohet me shpejtësi
me lëvizje drejtvizore të fuqishme. Pjesët
anësore të qafës janë jeshile me nga një pullë
të bardhë. Bishti është me vija në ngjyrë gri të
errët dhe të çelët. Gugashi dallohet nga vija
e bardhë e krahëve, brezi i gjerë i zi në fund
të krahëve dhe nga njollat e bardha në anët e
qafës. Në vjeshtë dhe në dimër, specia grumbullohet
në tufa që arrijnë në qindra individë.

## Përhapja dhe habitati 
Toka bujqësore afër
pyjeve, parqe, pemë halore, pyje gjetherënës
dhe plantacione.

## Riprodhimi 
Foletë i ndërtojnë në shkurre,
gardhe, pemë, shkëmbinj, etj. Lëshojnë dy
vezë kryesisht në prill ose maj. Që të dy
partnerët marrin pjesë në ngrohjen e vezëve,
proces që zgjat 17-19 ditë. Zogjtë e vegjël
fluturojnë pas 33-35 ditësh.

## Ushqimi 
Kryesisht farëra.

## Zëri 
Kënga më e njohur “kuu-kuu-kuu-kuukuu”.